**Bekecs Község Önkormányzata Képviselő-testületének**

**3/2018.(II.15.) önkormányzati rendelete**

**a települési támogatásról és az önkormányzat által nyújtott egyéb szociális és gyermekvédelmi ellátások helyi szabályairól szóló 4/2015. (II.27.) önkormányzati rendeletének módosításáról.**

Bekecs Község Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 1. § (2) bekezdésében, 10. § (1) bekezdésében, 25. § (3) bekezdés b) pontjában, 26. §-ában, 32. § (1) bekezdés b) pontjában, 32. § (3) bekezdésében, 45. §-ában, 48. § (4) bekezdésében, 58/B. § (2) bekezdésében, 62. § (2) bekezdésében, 92. § (1) bekezdés a) pontjában, 132. § (4) bekezdés d) g) pontjában, és 134/E. §-ában, valamint a gyerekek védelméről és a gyámügyi igazgatásról szóló 1997. évi XXXI. törvény 18. § (2) bekezdésében, 29. § (1) bekezdésében, a 131. § (1) bekezdésében kapott felhatalmazás alapján Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában, a 8.a. pontjában meghatározott feladatkörében eljárva a következőket rendeli el:

**1. §**  A települési támogatásról és az önkormányzat által nyújtott egyéb szociális és gyermekvédelmi ellátások helyi szabályairól szóló 4/2015. (II.27.) önkormányzati rendelet (a továbbiakban: ÖR. ) 12. § (2) bekezdése helyébe a következő rendelkezés lép:

„ (2) A temetési támogatás jövedelemvizsgálat nélkül annak az eltemettetőnek állapítható meg, aki az elhunyt eltemettetéséről gondoskodott és azt a temetési számla bemutatásával igazolja. „

**2. §** Az ÖR. IV. fejezete az alábbi 15/B. §-al egészül ki:

„15/B. §  A Polgármester települési rendkívüli eseti természetbeni juttatásra való jogosultságot állapíthat meg a településen életvitelszerűen élő és bejelentett lakó vagy tartózkodási hellyel rendelkező személyek, családok újszülött gyermekei részére pelenka torta formájában.

(2) A rendkívüli eseti természetbeni juttatást jövedelemvizsgálat és kérelem benyújtása nélkül a gyermek születését követő 1 hónapon belül a születési anyakönyvi kivonat bemutatását követően kell megállapítani, melynek egyszeri értéke újszülött gyermekenként 25.000,-Ft.

**3. §** Ez a rendelet a kihirdetését követő napon lép hatályba és az azt követő napon hatályát veszti.

 Dr. Bodnár László Bodnár Jánosné

 polgármester jegyző